Home / Earrings / Royal Blue Skeleton Leaf Stud Earrings
Recycled Perspex, silver leaf, resin and Sterling Silver Ou rapport maak opslae - Education - Erongo
Tuesday, March 31st, 2020 08:07:11
’n Graad 9-leerling se vorderingsverslag het onlangs ’n storm in die sosiale media ontketen.
Sebastian Sibanga; Hoof Sekondêre Skool Swakopmund: “. . . die sosiale media platform het ‘n ‘herrinneringe’-funksie waarmee die gebruiker dinge wat hulle jare terug geplaas het weer kan sien.”
‘n Graad 9-leerling se vorderingsverslag wat aandui hy is weens sy ouderdom bevorder. Foto verskaf
Tonge aan die kus het behoorlik geklap nadat ’n graad 9-leerling van dié streek se vorderingsverslag aangedui het hy is weens sy ouderdom bevorder.
Die betrokke leerling het volgens die rapport geen vak geslaag nie.
Die rapport wys hy het Afrikaans tweede taal in die eerste en tweede termyn geslaag, maar kon in die derde termyn slegs 36% behaal.
Onderaan die verslag word aangedui die seun (wie nou ‘n geskatte 18 jaar oud is) word weens sy ouderdom na graad 10 bevorder.
Tydens ‘n vergadering oor die kwessie het mnr. Sebastian Sibanga, die hoof van Sekondêre Skool Swakopmund, aan onderwysowerhede vertel die rapport is twee jaar oud.
“Die rapport is in 2018 op Facebook geplaas en die sosiale media platform het ‘n ‘herrinneringe’-funksie waarmee die gebruiker dinge wat hulle jare terug geplaas het weer kan sien. Dit is presies wat gebeur het. Die rapport is onlangs weer op Facebook geplaas en het toe die oe van ander gevang,” het Sibanga verduidelik.
Me. Ernfriede Stephanus, onderwysdirekteur in die Erongostreek, het reeds voor die vergadering by die skool gesê die voorval word ondersoek. Uitslae word elke jaar volgens haar op streeksvlak en by individuele skole behoorlik geëvalueer.
tephanus het die publisering van sulke inligting as ongehoord bestempel.
“Hierdie situasie kan ’n negatiewe impak op die leerling hê. Skoolkinders ken mekaar en ons weet nie hoe sy klasmaats hom sal behandel nou dat die inligting bekend is nie,” het sy gesê.
Die leerling se registeronderwyser van verlede jaar het bevestig hy gaan steeds skool. Volgens die onderwyser het die seun nooit probleem veroorsaak nie.
“Hy is stil, skaam en teruggetrokke en is geensins ‘n probleemkind nie,” het sy beklemtoon. In 2018 het die leerling volgens die onderwyser trauma beleef wat sy prestasie negatief beïnvloed het. Stephanus en Sibanga het saamgestem met die verklaring.